Pécs-Baranyai Kereskedelmi és Iparkamara

Ismerje meg a Kamarát – Ismerjük meg egymást!
2024-06-26 14:00 - 15:30 (Europe/Budapest) | Pécsi Kereskedelmi Központ
A Pécs-Baranyai Kereskedelmi és Iparkamara örömmel várja az idei évben regisztrált vállalkozásokat egy kötetlen tájékoztatóra, hogy részletesen megismerhessék az igénybe vehető kamarai szolgáltatásokat és együtt megtaláljuk azokat a területeket, ahol kölcsönösen egymás segítségére lehetünk!

Rendezvényünkön való részvétel díjmentes, de előzetes online regisztrációhoz kötött, melyet a jelentkezés sorrendjében tudunk fogadni maximum 50 főig. Túljelentkezés esetén későbbi időpontot fogunk megadni egy következő rendezvényre válasz e-mailben.
Kérjük, ha már regisztrált, de mégsem tudna részt venni a programon, jelezze felénk 2024. június 24-ig a pancel.alexandra@pbkik.hu címen, így túljelentkezés esetén a várólistáról tudjuk még másoknak biztosítani a részvételt.
Időpont: 2024. június 26. (szerda) 14.00
Helyszín: Pécsi Kereskedelmi Központ (7625 Pécs, Majorossy I.u.36.)
Amennyiben nem tud eljönni rendezvényeinkre, de nem szeretne lemaradni vállalkozását érintő tudnivalókról, iratkozzon fel hírlevelünkre!

Regisztráció 2024 - Ismerje meg a Kamarát

Jelentkező adatai

Jelentkező személy neve

Vállalkozás neve

Vállalkozás adószáma

Email címe
*

Telefonszáma

Kérjük írja le egy mondatban, mivel foglalkozik vállalkozása!
*

Vállalkozását most indította, mivel Ön:
*

pályakezdő.

"újra"kezdő (új karrier, foglalkozás).

csak egyéni vállalkozóként tudják foglalkoztatni.

innovatív/kreatív ötletét szeretné megvalósítani.

vállalkozóként képzelte el a jövőjét.

nyugdíjas.

egyéb.

Adjon meg 3 az Ön vállalkozását érintő témát, konkrét kérdést, melyekre szeretne választ kapni! (pl.: külpiacra lépés, okmányhitelesítés, mit kell elintéznem külföldi munkavállaláshoz, foglalkoztatáshoz, milyen hatóságot kell/lehet felkeresnem, ha … stb.)

plus1

Újabb résztvevő hozzáadása

minus1

Résztvevő eltávolítása

Adatkezelési tájékoztató
*

A rendezvény adatkezelési tájékoztatóját megismertem, annak tartalmát elfogadom.

Adatkezelési tájékoztató

Beküldés

Innovat&Match 2024 - partnerkereső rendezvény
2024-06-26 - 2024-06-27 | Online
Az Innovat&Match az R2B – Research to Business, a kutatás és a magas szintű készségek nemzetközi kiállításának partnerkereső rendezvénye, mely 2024. június 26-27-én kerül megrendezésre.
Az Innovat&Match egy gyors és egyszerű módja annak, hogy potenciális együttműködési partnereket találjon vállalkozása számára, akikkel előre egyeztetett online találkozók keretei között tud megismerkedni.
Regisztráljon, és mutatkozzon be másoknak személyre szabott profiljának létrehozásával, valamint termékeinek, szolgáltatásainak és projektötleteinek a Piactéren történő népszerűsítésével. Keresse meg az Önnek szükséges készségeket, kompetenciákat és szolgáltatásokat is.
Az esemény 9 fő témára összpontosít:

Agrifood
Építőipar és építkezések
Kulturális és kreatív iparágak
Digitális átalakulás
Energia és fenntartható fejlődés
Egészség és jólét
Mechatronika és motorisztika
Turizmus
Városi gazdaság

A részvétel ingyenes.
Regisztrációs határidő: június 25.

CONNECTO 2024 – Hibrid üzletember találkozó
2024-06-25 - 2024-06-27 | Online
Az Enterprise Europe Network támogatásával, a Mostari INTERA Technológiai Park további társszervezőkkel és partnerekkel együtt lehetőséget biztosít a vállalkozóknak, hogy partnereket, ügyfeleket vagy beszállítókat találjon Bosznia-Hercegovinában, a nyugat-balkáni régióban vagy bárhol a világon.
A konferencia személyesen kerül megrendezésre, a B2B találkozókon való részvételre online és személyesen is lehetőség lesz.
A konferencia és a személyes B2B találkozók időpontja: 2024. június 25.
Az online B2B találkozók időpontja: 2024. június 26-27.
Főbb ágazatok melyeket várnak a rendezvényre:

Ipari ágazat
Gyártás
Innovációk
Digitalizáció
Új technológiák
Oktatás

A konferencián és a találkozókon való részvétel ingyenes, de előzetes regisztrációhoz kötött.
Regisztrálni ITT lehet.
Regisztrációs határidő: június 26.
További információ

Tájékoztató KKV-k számára elérhető innovációs pályázatokról
2024-06-21 10:00 - 11:30 | M. Teams – online, Magyarország
Ismerje meg a hamarosan nyíló pályázati lehetőségeket, melyekkel több, mint 200 milliárd Ft forrás válik elérhetővé a hazai KKV-k számára!

A workshop keretében bemutatásra kerül, hogy milyen hazai visszatérítendő és vissza nem térítendő források állnak a kkv-k rendelkezésére és ezek milyen konstrukcióban érhetőek el. Érthetően és gyakorlati példákon keresztül ismerhetők meg, mire jók ezek a pályázati lehetőségek, kik indulhatnak rajta, milyen feltételekkel. A bemutatott gyakorlati példák jól mutatják, hogy milyen projekteket ajánlott tervezni és megvalósítani. Rávilágítanak ezen lehetőségek fontosságára és arra, hogy ebben hogyan tud segíteni az MI EDIH csapata a későbbiekben.
REGISZTRÁCIÓ

Program

Köszöntő
Jelenleg elérhető hazai pályázatok bemutatása
1. GINOP Plusz- 1.4.3-24 – KKV Technológia Plusz Hitelprogram
2. GINOP Plusz 2.1.1-24 – Fókuszterületi innovációs projektek támogatása
3. GINOP Plusz 2.1.3-24 – KKV-k innovációs képességének támogatása
MI EDIH keretében igénybevehető forrásbevonási szolgáltatások
Kérdések & Válaszok

REGISZTRÁCIÓ
Részvétel előnyei:

A kkv-k első kézből értesülnek az aktuális, hazai pályázati lehetőségekről.

Olyan finanszírozási lehetőségek (visszatérítendő és vissza nem térítendő) fognak bemutatásra kerülni, melyek a kkv-kat a digitalizációba való befektetésre ösztönzik. Ezek felhasználhatóak:

a vállalkozások digitális érettség növelésére,
új technológiák bevezetésére (MI),
modern, új gépek beszerzésére, stb.

2. A kkv-k megismerhetik a források megszerezéséhez szükséges folyamatokat és módszereket:

segítségnyújtás
információ átadás
pályázaton veló elindulás módja és feltételei
célközönség meghatározása
fejlesztési területek
beszerzési lehetőségek

Adatvédelem, (köz)adatvagyon-hasznosítás, digitális és adat alapú egészségügyi technológiák
2024-06-20 08:30 - 14:00 | Pécsi Tudományegyetem Állam-és Jogtudományi Kar, 48-as tér 1., Pécs, 7622
Három fontos téma, egy képzési nap, a Hungarian Data-EDIH szervezésében, vállalkozásoknak, térítésmentesen, Pécsett.

A képzést a Pécsi Tudományegyetem szakemberei tartják.
A képzésekről röviden:
A képzések alapvetően az adatvédelemre, a (köz)adatvagyon-hasznosításra, anonimizálásra, továbbá a digitális és adat alapú egészségügyi technológiák értékelésére, valamint a szerzői jogra és iparjogvédelemre fókuszálnak. A képzések „blended” formában (azaz frontális előadással, elektronikus oktató anyagokkal és online konzultációval), vagy teljesen online jellegűek.
A képzések, melyek piaci értéke 63.500 Ft, most térítésmentesen* vehetők igénybe.
(* A szolgáltatások a vállalkozás „de minimis” támogatási kerete terhére vehetők igénybe, melyek egyenkénti értéke az igénybe vevő „de minimis” keretetét fogja terhelni.)
A meghirdetett képzések közül három 2024. június 20–án reggel 8:30-kor kezdődik háromszor 1,5 órás jelenléti előadással a PTE Állam-és Jogtudományi Kara A105 -ös termében (7622 Pécs, 48-as tér 1.)
Rövid összefoglaló az „adatvagyon-hasznosítás és anonimizálás jogi keretei” tréningről:

Az adatvagyon hasznosítása számos lehetőséggel kecsegtet, akár az üzleti szféra, akár a közszféra adatai tekintetében. A területen különös jelentősége lehet az egészségügyi (személyes) adatok statisztikai és tudományos kutatási célú hasznosításának. Az adathasznosítás során az anonimizálás ugyan az adatvédelmi szabályok alóli mentességet eredményezheti, a konkrét megvalósítása és az anonimitás jogi megítélése azonban korántsem evidens. A kurzus ezen kihívások megoldásában kíván segítséget nyújtani.

Rövid összefoglaló „a közadat-újrahasznosítás jogi keretei” workshopról:

A közszféra által kezelt adatvagyon, a közadatok üzleti vagy tudományos célú újrahasznosításában igen jelentős potenciál van, amely mind az adatot kezelő közfeladatot ellátó szerv, mind az üzleti partner számára előnyös lehet. A kurzus e területen kíván segítséget nyújtani, mind az adatbirtokos (közfeladatot ellátó) szervek, mind a potenciális adatfelhasználók részére.
A workshop teljesen online, amihez részben a PTE Moodle felülete, részben az MS Office Teams kerül alkalmazásra. A Moodle tananyagok 2024.06.18-tól érhetőek el, az Online élő konzultáció 2024.06.21-én (péntek) 14:00 és 15:00 óra között fog történni.

Rövid összefoglaló a „digitális és adat alapú egészségügyi technológiák értékelése” tréningről:

A digitális és adatalapú egészségügyi technológiák HTA (Health Technology Assessment) alapú értékelésének célja, hogy tudományos alapokon nyugvó információkat nyújtson az új technológiák klinikai hatékonyságáról, költséghatékonyságáról, biztonságáról és a betegellátásra gyakorolt hatásáról. Ezek a technológiák, mint például a telemedicina, mobil egészségügyi alkalmazások, valamint az adatelemzésen alapuló prediktív modellek lehetővé teszik a betegadatok valós idejű monitorozását, a betegellátás személyre szabását és a kezelési tervek optimalizálását és javítják a betegellátás minőségét és hatékonyságát. A HTA értékelés során különös figyelmet fordítanak az adatvédelemre és a technológia integrációjára az egészségügyi rendszerekbe, biztosítva, hogy a döntéshozók megalapozott választásokat hozhassanak.

Rövid összefoglaló „Szerzői jogi és iparjogvédelmi” workshopról:

Cél a résztvevők iparjogvédelmi tájékozottságának szélesítése, szerzői jogi, iparjogvédelmi információkkal való ellátása.
Ismeretek terjesztése azoknak az innovatív tevékenységet folytató kis- és középvállalkozóknak, akik érdekeltek szellemi termékük védelmében.
A workshop kiterjed az egyes szellemi alkotásokban, az iparjogvédelem eszközeiben, az oltalmi formákban történő eligazodásban, azok kiválasztásában, az iparjogvédelmi információforrásokra-, adatbázisokra; továbbá a szellemi termékek hasznosításával kapcsolatos fontos tudnivalókra.

A képzések a Hungarian Data-EDIH projekt keretein belül kerülnek megszervezésre, mely projektben az adatok üzleti hasznosításához, adatkezeléshez kapcsolódó üzleti szempontból kiemelkedően hasznos szolgáltatások érhetők el térítésmentesen. Az elérhető szolgáltatásokról további tájékoztatás érhető el a www.adatedih.hu oldalon.
A jelentkezés menete:
A részvételnek feltétele a megfelelő jelentkezési dokumentáció kitöltése és a jelentkezési határidőig történő megküldése. A jelentkezési dokumentáció az alábbiakat tartalmazza:

Jelentkezési lap (.docx) kitöltése

Az első oldalán a céges adatok megadása minden esetben kötelező.
A második oldalon található – felnőttképzéshez szükséges – adatok kizárólag abban azon személyek esetén, akik az „adatvagyon-hasznosítás és anonimizálás jogi keretei” tréningen részt vesznek.
A jelentkezési határidő: 2024.06.17.
A kitöltött jelentkezési lapokat kérjük a fenti határidőig a jakli.balazs@pte.hu email címre megküldeni.
A teljes tájékoztató ide kattintva elérhető. (.pdf)
További információ: Dr. Jákli Balázs – PTE jakli.balazs@pte.hu

AMULET webinárium - Fókuszban a szálerősítésű polimerek
2024-06-18 15:00 - 16:00 | Online – Zoom
A webinárium címe: Integratív szimuláció szálerősítésű műanyagok folyamat- és szerkezeti elemzéséhez

Ez a webinárium az integratív szimuláció részletes vizsgálatát mutatja be egy konkrét példán keresztül. A webinárium az autóipar szakértőinek, anyagtudósoknak, valamint a kompozit anyagok területén dolgozó kutatóknak és fejlesztőknek szól. A webináriumon a szálerősítésű műanyagok fröccsöntésének és szerkezeti elemzésének integratív szimulációja kerül bemutatásra.
Az előadáson lehetőség van a szakértőkkel való eszmecserére, valamint betekintést nyerhet a legújabb trendekbe és technológiákba.
Időpont: 2024.06.18. 15:00-16:00
Előadó: Dr.-Ing. Sascha Müller (Technische Universität Chemnitz)
A részvétel ingyenes, de előzetes regisztrációhoz kötött.
REGISZTRÁCIÓ

Kamarai üzleti delegáció Münchenbe támogatott részvételi lehetőséggel
2024-06-18 08:00 - 2024-06-20 17:00
A Magyar Kereskedelmi és Iparkamara (MKIK) Vállalkozásfejlesztési Projektjének keretében 2024. június 18-20. között támogatott részvételi lehetőséggel üzleti delegációt szervez Németországba, Münchenbe. Az exportőr kis- és középvállalkozások részvételét a Nemzetgazdasági Minisztérium támogatja költségvetési forrásból.

A kiutazás célja – az általános üzleti kapcsolatok fejlesztése mellett – a két ország vállalkozói közötti együttműködési lehetőségek feltérképezése, valamint a német üzleti környezet bemutatása. A delegáció látogatást tesz a The smarter E Europe nemzetközi energiaipari szakvásáron. Ezenkívül terveink között szerepel egy bajor partnerszervezet meglátogatása, esetleges üzleti fórum szervezése is.
Miért érdemes részt venni?

ingyenes részvétel a szakmai és üzleti programokon,
tájékozódási lehetőség Bajorország üzleti környezetéről, a gazdasági együttműködési lehetőségekről,
tárgyalás potenciális üzleti partnerekkel,
vásárlátogatás a The smarter E Europe nemzetközi energiaipari szakvásáron,
támogatott részvétel a megjelölt szektorokban tevékenykedő exportőr kis- és középvállalkozások számára:

szállástámogatás cégenként egy fő részére a két éjszakára egyágyas szobában reggelivel,
belépőjegy a vásárra egy napra egy fő számára cégenként,
kinti transzfer a hotel és a szakmai programok helyszínei között max. 2 fő számára cégenként – a transzfert csak a mellékletben megjelölt repülőjáratokhoz, a későbbiekben meghatározott hotelhez és a közös szakmai programokhoz biztosítjuk.

A The smarter E Europe 2024 szakvásárról röviden
A 2024. június 18-21. között megrendezésre kerülő The smarter E Europe Európa legnagyobb energiaipari platformja, melynek fókuszában a megújuló energiák, a fenntartható energiaellátás, az energiaipar decentralizációja és digitalizálása, valamint a villamosipari-, hőenergetikai- és közlekedési szektorok ágazatközi megoldásai állnak. A The smarter E Europe az Intersolar Europe, az ees Europe, a Power2Drive Europe és az EM-Power Europe kiállításokat fogja össze 2800 kiállítóval, széles körű kísérőprogramokkal és négy konferenciával.
Az Intersolar Europe-on a napenergiaipar vezető beszállítói, gyártói, forgalmazói és start-upjai mutatják be a globális trendeket és újításokat.
Az ees Europe Európa legnagyobb kiállítása, mely az akkumulátorokra és az energiatároló rendszerekre fókuszál. A középpontban a megújuló energiák tárolására szolgáló jövőorientált megoldások, mint például a hidrogén és a power-to-gas technológiák állnak.
A Power2Drive Europe a töltési infrastruktúra és az e-mobilitás nemzetközi kiállítása, mely a tiszta közlekedés széles skáláját mutatja be.
Az EM-Power Europe középpontjában az energia intelligens felhasználása áll az építőiparban és az iparban, mely magába foglalja az intelligens hálózatokat és a megújuló energiák integrációját, valamint a hálózati infrastruktúrát és a rendszerszolgáltatásokat is.
Kiemelt energetikai szektorok: Fotovoltaikus ipar; napkollektoros hőtermelés; energiatároló rendszerek, energiatárolási technológiák; hidrogén és power-to-gas; akkumulátorgyártási technológiák, gép- és üzemépítés; elektromos járműellátó berendezések; töltési infrastruktúra; elektromos járművek (BEV, PHEV); EV akkumulátor-technológia; EV rendszer és gyártás; hidrogénalapú mobilitás; mobilitási szolgáltatások; intelligens hálózatok és a megújuló energiák integrációja, villamosenergia-kereskedelem és -forgalmazás; smart city; energiagazdálkodás és épületautomatizálás; decentralizált és megújuló energiaellátás; kereskedelmi és ipari energiaszolgáltatások
A delegációba a Németország iránt érdeklődő, a fenti területeken tevékenykedő, exportorientált cégprofilú kis- és középvállalkozások jelentkezését várjuk.
Tervezett szakmai és üzleti programok

Tájékoztató rendezvény a bajor gazdaságról és üzleti lehetőségekről.
Szakmai szervezetek meglátogatása. (egyeztetés alatt)
Vásárlátogatás a The smarter E Europe energiaipari szakvásáron.

A részletes szakmai programról a későbbiekben küldünk tájékoztatást. A szakmai programok nyelve az angol/német, magyar tolmácsolást nem biztosítunk.

Szervezők
A Magyar Kereskedelmi és Iparkamara (MKIK) együttműködve Magyarország Müncheni Főkonzulátusával.
A támogatott részvétel feltételei

a magyaroroszági bejegyzésű kis- és középvállalkozás a fent megjelölt szektorok valamelyikében tevékenykedik,
exportorientált cégprofil,
a delegált cégképviselő megfelelő szintű angol/német nyelvtudása,
érvényes kamarai regisztráció,
a jelentkezéshez és a részvételhez szükséges minden dokumentum hiánytalan és megfelelő minőségben történő kitöltése és visszaküldése a megjelölt határidőig: jelentkezési lap, angol nyelvű cégprofil, cégszerűen aláírt költségvállalási nyilatkozat,
a megjelölt szektorokban tevékenykedő vállalkozások esetében az MKIK fizeti egy fő számára a két éjszaka szállásköltségét (egyágyas szobában reggelivel a későbbiekben meghatározott szállodában), a vásári belépőjegyet egy napra és a kinti transzfereket,
egy cégtől egy fő jelentkezését várjuk, de a szabad férőhelyek függvényében max. 2 fő részvétele lehetséges, a második résztvevőnek az MKIK csak a kinti transzferköltségeket fizeti,
a szállásköltség és a vásári belépőjegy támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése.
A kinti transzferek csak abban az esetben biztosítottak, amennyiben a cégképviselő a későbbiekben javasolt szállodában száll meg, valamint végig a csoporttal közlekedik a szakmai programokra. Egyéb esetben a közlekedés egyéni szervezésben történik.
Az üzleti delegáció külföldi szakmai programjának gördülékeny lebonyolítása miatt az a célszerű, ha a csoport tagjai a kinti helyszínek között együtt közlekednek és egy hotelben szállnak meg. Az MKIK ezért tesz javaslatot szállodára. Ezektől eltérő szolgáltatásokat is igénybe lehet venni, de ebben az esetben a résztvevő nem részesül a szállás- és transzferköltség támogatásában.

Felhívjuk figyelmüket, hogy a jelentkezők részvételéről a Nemzetgazdasági Minisztérium és a Magyar Kereskedelmi és Iparkamara dönt. Az MKIK írásban értesíti a döntésről a jelentkezőket.

Várható költségek

a kiutazás költségei saját gépkocsival, vonattal vagy repülővel (a repülőjegy az út meghirdetésekor kb. 213 200 Ft/fő, mely ár a szabad helyek függvényében változhat),
a szakmai programon kívüli étkezések, transzferek, fakultatív programok,
a második céges résztvevő esetén szállásköltség két éjszakára egyágyas szobában reggelivel, valamint a vásári belépőjegy.

Költségvállalási nyilatkozat

A szállásköltség és a vásári belépőjegy támogatásának feltétele a mellékelt költségvállalási nyilatkozat meghatározott határidőig történő cégszerű aláírása és visszaküldése.
Visszamondás esetén a cég köteles megtéríteni az előzetesen megrendelt szolgáltatás (szállás két éjszakára reggelivel) és a vásári belépőjegy költségét az MKIK-nak.

Adatkezelés
A Magyar Kereskedelmi és Iparkamara (MKIK) által végzett, személyes adatokra vonatozó adatkezelés az MKIK Adatkezelési Tájékoztatójában meghatározottak és a hatályos jogszabályok szerint valósul meg. Az MKIK Adatkezelési Tájékoztatója az MKIK honlapján elérhető: www.mkik.hu.

Jelentkezési határidő: 2024. április 19.

Jelentkezés módja
Az alábbiakban felsorolt három melléklet együttes, határidőre történő megküldése a reok.miklos@mkik.hu e-mail címre:

jelentkezési lap – jelentkezőnként kell kitölteni
angol nyelvű cégprofil – cégenként kell kitölteni
költségvállalási nyilatkozat – cégenként kell kitölteni cégszerű aláírással

A mellékletek letölthetőek ezen a linken:
JELENTKEZÉS
A támogatással kiutazó résztvevők létszáma korlátozott, ezért a jelentkezéseket azok beérkezésének sorrendjében fogadjuk be.
Kérjük, hogy az üzleti delegációval kapcsolatos foglalásaikat csak azt követően véglegesítsék, hogy az MKIK elfogadta és visszaigazolta cégük részvételét.

További információ: Reök Miklós külpiaci koordinátor
E-mail: reok.miklos@mkik.hu
Telefon: +36 1 474 5117

Clusters meet Regions - Klasztertalálkozó és partnerkereső rendezvény
2024-06-18 - 2024-06-19 | Graz, Graz, Ausztria
2024. június 18-19-én, Grazban, Ausztriában kerül megrendezésre a „Clusters meet Regions” klasztertalálkozó és partnerkereső rendezvény.
Az esemény a „Tradition Reinvented” (Újra feltalált hagyományok) témája köré szerveződik, és célja annak feltárása, hogy a klaszterek hogyan tudnak az európai fenntarthatósági célokhoz igazodva az éghajlat-semleges, digitális jövő felé vezető átalakulások élére állni.
Célcsoportok:

Klasztermenedzserektől a politikai döntéshozókig
Ipari szakértőktől a KKV-kig mindenkit várnak.

Az esemény elősegíti az ágazatközi párbeszédet és együttműködést, és innovatív megoldásokat kínál a sürgető kihívásokra.
A rendezvényt uniós vállalkozások, klaszterszervezetek, EEN-ek, nemzeti és regionális kutatásfejlesztési és innovációs ügynökségek, vállalkozástámogató szervezetek és politikai döntéshozók vehetik igénybe.
Részletes program, további információ és regisztráció
A kiutazás egyénileg szervezendő.

EU Business Hub Japán és Dél-Korea - támogatott üzleti delegációk
2024-06-17 10:00 - 11:30 | Online – Zoom
Az EU Business Hub Program keretében a zöld, digitális és egészség(technológia)i ágazatban működő magyar KKV-k is jelentkezhetnek egy ötnapos tanulmányúton való részvételre, melyhez szakmai támogatást és finanszírozást biztosítanak a szervezők!

Az EU Business Hub az Európai Unió által finanszírozott program, amely a zöld, digitális és egészségügyi ágazatban működő uniós KKV-kat és startupokat támogatja a Japánban és a Koreai Köztársaságban történő piacra lépésben.
A program elsődleges célja az uniós vállalkozások globálissá válásának, illetve export- és beruházási tevékenységének erősítése. Ezáltal rugalmasabb, fenntarthatóbb és technológiailag fejlettebb értékláncok létrehozásának elősegítse az unió és két ázsiai piac között.
Az EU Business Hub az elkövetkező négy évben 10 üzleti delegációt szervez Japánba és 10-et a Koreai Köztársaságba, utanként kb. 50 innovatív EU KKV részvételével. A kiutazást megelőzően a cégek széles körű üzleti tanácsadásban részesülnek, majd lehetőséget kapnak kiállítóként való megjelenésre, céglátogatásokon és B2B találkozókon történő részvételre.
Vegyen részt a program részleteit bemutató online tájékoztató fórumon, ahol első kézből kaphat információkat az igénybe vehető szolgáltatásokról, a kiutazáson való részvételről és a támogatás formájáról!
(A tájékoztató angol nyelven zajlik.)
Amikről szó lesz:

piaci sajátosságok, versenyképességi tényezők a japán és koreai piacokon
program keretében igénybe vehető díjmentes szolgáltatások
üzleti delegáció tervezett programjai, támogatás feltételei és folyamata

Időpont: 2024. június 17. (hétfő) 10.00

A részvétel ingyenes, de előzetes regisztrációhoz kötött:

Regisztráció 2024 - EU Business HUB Japan RoK

Jelentkező adatai

Jelentkező személy neve

Vállalkozás neve

Email címe
*

plus1

Újabb résztvevő hozzáadása

minus1

Résztvevő eltávolítása

Adatkezelési tájékoztató
*

A rendezvény adatkezelési tájékoztatóját megismertem, annak tartalmát elfogadom.

Adatkezelési tájékoztató

Beküldés

További információ: EU Business Hub Japan and the Republic of Korea

Támogatott üzleti delegáció Dél-Koreába az MKIK szervezésében
2024-06-16 - 2024-06-22
A Magyar Kereskedelmi és Iparkamara (MKIK) Vállalkozásfejlesztési Projektjének keretében 2024. június 16-22. között támogatott részvételi lehetőséggel üzleti delegációt szervez Szöulba, Dél-Koreába. Az exportőr kis- és középvállalkozások részvételét a Nemzetgazdasági Minisztérium támogatja költségvetési forrásból.

A kiutazás célja – az általános üzleti kapcsolatok fejlesztése mellett – a két ország vállalkozói közötti együttműködési lehetőségek és a koreai üzleti környezet bemutatása. A delegáció látogatást tesz a Smart Tech Korea technológiai szakvásáron. Ezenkívül terveink között szerepel egy látogatással egybekötött üzleti fórum a Koreai Kereskedelmi és Iparkamara szervezésében.
Miért érdemes részt venni?

ingyenes részvétel a szakmai és üzleti programokon,
tájékozódási lehetőség Dél-Korea üzleti környezetéről, a gazdasági együttműködési és befektetési lehetőségekről,
tárgyalás potenciális üzleti partnerekkel,
vásárlátogatás a Smart Tech Korea technológiai szakvásáron,
támogatott részvétel exportőr kis- és középvállalkozások számára:
szállástámogatás cégenként egy fő részére a négy éjszakára egyágyas szobában reggelivel,
kinti transzfert a későbbiekben meghatározott hotel és a szakmai programok helyszínei között biztosítunk, max. 2 fő számára cégenként.

A Smart Tech Korea szakvásárról röviden
A 2024. június 19-21 között megrendezésre kerülő Smart Tech Korea egy háromnapos nemzetközi technológiai szakvásár Szöulban. A Smart Tech Korea vásár innovatív technológiákra fókuszál a következő kiemelt területekkel: 5G technológia, robotika, AI&Big Data, adatbiztonság, ezeken belül is a gyártási, forgalmazási, szállítási folyamatok optimalizálására szolgáló megoldások. 2023-ban több mint 350 kiállító és megközelítőleg 50 ezer látogató részvételével zajlott le a vásár.
A delegációba elsősorban a koreai üzleti lehetőségek iránt érdeklődő exportorientált cégprofilú kis- és középvállalkozások jelentkezését várják.
Tervezett szakmai és üzleti programok

Tájékoztató rendezvény a dél-koreai gazdaságról és üzleti lehetőségekről.
Üzleti fórum a Koreai Kereskedelmi és Iparkamara szervezésében, tájékozódás az üzleti lehetőségekről (egyeztetés alatt)
Vásárlátogatás a Smart Tech Korea nemzetközi technológiai szakvásáron.

A részletes szakmai programról a későbbiekben küldenek tájékoztatást. A szakmai programok nyelve az angol, magyar tolmácsolást nem biztosítanak.

Szervezők
A Magyar Kereskedelmi és Iparkamara (MKIK) együttműködve Magyarország Szöuli Nagykövetségével.
A támogatott részvétel feltételei

exportorientált cégprofil,
a delegált cégképviselő megfelelő szintű angol nyelvtudása,
érvényes kamarai regisztráció,
a jelentkezéshez és a részvételhez szükséges minden dokumentum megfelelő minőségben történő kitöltése és visszaküldése a megjelölt határidőig: jelentkezési lap, angol nyelvű cégprofil, cégszerűen aláírt költségvállalási nyilatkozat, személyenként aláírt adatkezelési tájékoztató és a hozzájáruló nyilatkozat,
az MKIK fizeti egy fő számára a négy éjszaka szállásköltségét (egyágyas szobában reggelivel a későbbiekben meghatározott szállodában) és a kinti transzfereket,
egy cégtől egy fő jelentkezését várjuk, de a szabad férőhelyek függvényében max. 2 fő részvétele lehetséges, a második résztvevőnek az MKIK csak a kinti transzferköltségeket fizeti,
a szállásköltség támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése.
A kinti transzferek csak abban az esetben biztosítottak, amennyiben a cégképviselő a későbbiekben javasolt szállodában száll meg, valamint végig a csoporttal közlekedik a szakmai programokra. Egyéb esetben a közlekedés egyéni szervezésben történik.
A kinti szervezők mindent megtesznek a rendezvények sikeréért, de javasoljuk, hogy az eredményes kiutazás érdekében, saját szervezésben is hívjanak partnereket az üzleti fórumra. A megfelelő mennyiségű és minőségű üzleti partnerek felkutatása a külföldi szervezők felelőssége, erre vonatkozólag az MKIK nem tud garanciát vállalni.
Az üzleti delegáció külföldi szakmai programjának gördülékeny lebonyolítása miatt az a célszerű, ha a csoport tagjai a kinti helyszínek között együtt közlekednek és egy hotelben szállnak meg. Az MKIK ezért tesz javaslatot szállodára. Ezektől eltérő szolgáltatásokat is igénybe lehet venni, de ebben az esetben a résztvevő nem részesül a szállás- és transzferköltség támogatásában.

Felhívjuk figyelmüket, hogy a jelentkezők részvételéről a Nemzetgazdasági Minisztérium és a Magyar Kereskedelmi és Iparkamara dönt. Az MKIK írásban értesíti a döntésről a jelentkezőket.

Várható költségek

a kiutazás költségei repülővel,
a szakmai programon kívüli étkezések, transzferek, fakultatív programok,
a második céges résztvevő esetén szállásköltség négy éjszakára egyágyas szobában reggelivel.

Költségvállalási nyilatkozat

A szállásköltség támogatásának feltétele a mellékelt költségvállalási nyilatkozat meghatározott határidőig történő cégszerű aláírása és visszaküldése.
Visszamondás esetén a cég köteles megtéríteni az előzetesen megrendelt szolgáltatás (szállás négy éjszakára reggelivel) költségét az MKIK-nak.

Adatkezelés
A résztvevők személyes adatainak továbbítása harmadik országba történik. Csatoltan küldjük az adatkezelési tájékoztatót és a hozzájáruló nyilatkozatot, melyet kérünk, hogy kiutazó személyenként (nem cégként) aláírva és szkennelve szíveskedjenek visszaküldeni.

Jelentkezési határidő: 2024. április 19.

Jelentkezés módja
Az alábbiakban felsorolt négy melléklet együttes, határidőre történő megküldése a reok.miklos@mkik.hu e-mail címre:

jelentkezési lap – jelentkezőnként kell kitölteni
angol nyelvű cégprofil – cégenként kell kitölteni
költségvállalási nyilatkozat – cégenként kell kitölteni cégszerű aláírással
adatkezelési tájékoztatás és hozzájáruló nyilatkozat – a kiutazó tölti ki és írja alá

A támogatással kiutazó résztvevők létszáma korlátozott, ezért a jelentkezéseket azok beérkezésének sorrendjében fogadjuk be.
Kérjük, hogy az üzleti delegációval kapcsolatos foglalásaikat csak azt követően véglegesítsék, hogy az MKIK elfogadta és visszaigazolta cégük részvételét.

További információ: Végvári Kristóf kamarai tanácsos
E-mail: vegvari.kristof@mkik.hu
Telefon: +36 1 474 5106

Magyar részvételi lehetőség a 18. donji miholjaci vásáron
2024-06-15 | Donji Miholjac, Mailath-Prandau kastélypark, Horvátország:
Idén 2024. június 15-én, 18. alkalommal rendezik meg a vállalkozói, kézműves, mezőgazdasági és turizmus vásárt, melynek a horvát határmenti település, Donji Miholjac ad otthont. Az eseményre díjmentesen biztosítanak megjelenési és helyben értékesítési lehetőséget a szervezők a magyar kézművesek, élelmiszer előállítók, termelők részére.
Helyszín: Horvátország, Donji Miholjac, Mailath-Prandau kastélypark
A vásár lehetőséget kínál arra, hogy új üzleti kapcsolatokat teremtsen termékei és szolgáltatásai bemutatásával, üzleti tapasztalatokat cseréljen más kiállítókkal, és egyúttal eladja termékeit vagy szolgáltatásait. A szervezők ebben az évben a fenntartható mezőgazdaság és a fenntartható termékek termelőinek bemutatkozására fektetnek nagy hangsúlyt.

A vásáron való részvétel ingyenes, melyhez a Kiállítói jelentkezési lapot kell kitöltve eljuttatni az alábbi email címre: mpcmiholjac@gmail.com

Kiállítói jelentkezési határidő: 2024. június 10.

A hazai banki exportfinanszírozás, a szankciós politika és a nemzetközi logisztikai környezet - Információs nap
2024-06-13 09:30 - 15:00 | HEPA Magyar Exportfejlesztési Ügynökség székháza, 1027 Budapest, Kacsa utca 15., Budapest, 1027
A HEPA Magyar Exportfejlesztési Ügynökség 2024. június 13-án információs napot szervez, melyen a hazai banki exportfinanszírozás, a szankciós politika és a nemzetközi logisztikai környezet aktualitásairól beszélnek meghívott előadók és céges képviselők.
Meghívott előadók:

Kabai Éva, Exportfinanszírozás, Biztosítás és Külkapcsolatok igazgató, EXIM
Nyisztor Péter, ügyvezető, MBH Bank
dr. Klebercz Nóra, főosztályvezető, KKM

Meghívott cégek képviselői:

Masped Logisztika Kft. – Kovács Marcell, ügyvezető igazgató
DHL Express Magyarország – Mészáros Ádám, ügyvezető igazgató
Boxy Logisztikai Zrt. – Táncsics András, vezérigazgató
United Parcel Service – Wojciech Arszewski, Public Affairs Director, az előadás nyelve angol

Az információs napon való részvétel díjmentes, de regisztrációhoz kötött.
REGISZTRÁCIÓ

Okos döntések, sikeres vállalkozások - Mesterséges intelligencia a kkv szektorban és a közintézményekben
2024-06-13 09:00 - 14:30 | Budapesti Műszaki és Gazdaságtudományi Egyetem (BME), Magyar tudósok krt.2., Budapest, 1117, Magyarország
MI-EDIH Workshop-on 2024. június 13-ána Budapesti Műszaki és Gazdaságtudományi Egyetemen (BME)
Ha érdekli, hogy
• vállalkozása működését hogyan lehet felpörgetni a mesterséges
intelligencia segítségével,
• milyen MI alapú szolgáltatásokat érdemes választani,
• milyen finanszírozási lehetőségeket kínál az MI EDIH projekt,
• mik a legújabb trendek és innovációk a vállalkozásfejlesztés területén,
akkor várjuk szeretettel az Okos döntések, sikeres vállalkozások:
mesterséges intelligencia a kkv szektorban c. rendezvényünkre.
MI-EDIH-Workshop-Program

AMULET webinar a körforgásos gazdaság jegyében
2024-06-11 14:30 - 15:30 | Online
TÉMAKÖR: „A hulladék kompozitok kezelése, újrahasznosítása és újrafelhasználása”

A képzés nyitott mindazok számára, akik szeretnék fejleszteni kompetenciáikat a hulladék kompozitok kezelésének, újrahasznosításának és újrafelhasználásának bevezetésével, valamint a megvalósítható felhasználási esetekkel és lehetőségekkel kapcsolatban.
A webinárium házigazdája, az AMULET partnere, az IMAST scarl.
Időpont: 2024. június 11. 14:30
Helyszín: online
A webináriumon való részvétel ingyenes, de regisztrációhoz kötött!
REGISZTRÁCIÓ

Üzletember-találkozó Bécsben magyar vállalkozók és osztrák kereskedelmi ügynökök számára
2024-06-11 11:30 - 16:30 | Magyarország Nagykövetsége, Bécs, Bankgasse 4-6., Bécs, 1010
Az Ausztriai Kereskedelmi Ügynökök Kamarai Szövetsége és a Bécsi Magyar Nagykövetség Külgazdasági Irodája üzletember találkozót szervez 2024. június 11-én.

A következő szakterületekről várnak érdeklődőket:

innovatív építőipari anyagok,
egészségügyi/orvostechnikai termékek,
fémipari termékek,
csomagolóipari termékek.

Amennyiben nem sikerül megfelelő üzleti partnert találnia, a helyszínen lévő szakértők és magyar-osztrák szervezők készséggel állnak rendelkezésre.
A rendezvény szimultán tolmácsolással, német nyelven zajlik.
A részvétel térítésmentes.
Tervezett program

11:30

Regisztráció
Büféebéd

12:30
Köszöntés, Előadások

Köszöntő és bevezető gondolatok – Szilágyiné Bátorfi Edit, nagykövet, Magyarország Nagykövetsége, Bécs
Kereskedelmi ügynöki tevékenységről készült rövid image-film bemutatása – Komm.-Rat Robert M. Hieger, Ausztriai Kereskedelmi Ügynökök Kamarai Szakszövetségének elnöke
Az osztrák-magyar gazdasági kapcsolatok áttekintése – Dr. Tefner Nóra, külgazdasági attasé, Magyarország Nagykövetsége, Bécs, – Külgazdasági Iroda
Értékesítés-Outsourcing, Új piacok felkutatása kereskedelmi ügynökökkel – Mag. Christian Rebernig, Ausztriai Kereskedelmi Ügynökök Kamarai Szakszövetségének vezetője
Az európai és osztrák kereskedelmi ügynöki jogi szabályozás – Dr. Gustav Breiter, Viehböck Breiter Schenk Nau & Linder Ügyvédi Iroda
Az Osztrák Gazdasági Kamara Külgazdasági Irodája szolgáltatásainak bemutatása – Mag. Gudrun Hager, Külgazdasági Iroda Regionális menedzsere

13:30

Kerekasztal beszélgetések
B2B beszélgetések
Networking

16:30
Rendezvény vége

A programváltoztatás jogát a szervezők fenntartják.
A rendezvény színhelye:
Magyarország Nagykövetsége, Bécs (1010 Wien, Bankgasse 6)
Parkolás a környéken parkoló cédulával lehetséges, max. 2 órás időtartamban ill. a nagykövetség közvetlen közelében lévő mélygarázsokban, mint pld.: BOE vagy WIPARK.
További információ:
Magyarország Nagykövetsége, Bécs Külgazdasági Iroda
Tel: +43 1 537 80 471, E-Mail: trade.vie@mfa.gov.hu
illetve
Bundesgremium der Sales Agents
www.salesagents.at
Tel: +43 5 90 900 – 3375, E-mail: salesagents@wko.at
JELENTKEZÉSI LAP

Export értékesítési, finanszírozási és szállítmányozási alapismeretek képzés
2024-06-06 09:00 - 16:30 | HEPA Magyar Exportfejlesztési Ügynökség székháza, 1027 Budapest, Kacsa utca 15., Budapest, 1027
A HEPA Magyar Exportfejlesztési Ügynökség 2024. június 6-án és 10-én az export értékesítés, finanszírozás és szállítmányozás témakörében kétnapos képzést szervez.
A képzés célja, hogy a vállalkozások export tevékenységük mellett, a potenciális vevőikkel folytatott tárgyalásaik során a megfelelő, biztonságos fizetési módban állapodjanak meg, igénybe vehessenek olyan megoldásokat, amelyek támogatják a termelés vagy a beszerzés finanszírozását, és egyúttal elkerüljék az export vámeljárás során felmerülő kockázatokat.
Dátum: 2024. június 6. (csütörtök) és 2024. június 10. (hétfő) – 9.00-16.30 óráig

Témák:

Fizetési módok a nemzetközi kereskedelemben: Képessé válik a nemzetközi kereskedelemben tipikus fizetési módok közül kiválasztani az adott szituációban legkedvezőbb fizetési módot.
Fuvarozási és szállítmányozási ismeretek: Megismeri a fuvarozási és szállítmányozási szerződéseket és a vállalaton belüli és vállalatok közötti logisztikai folyamatokat.
Értékesítés egy másik tagországba: Elsajátítja a külkereskedelmi ügylet lebonyolításához szükséges okmánytípusokat, azok megfelelő kiválasztását és kitöltését.

Oktató:
Nietsch Tamás okleveles közgazda, Nietsch Kft. ügyvezető igazgató
A Magyar Vámügyi Szövetség alapító tagja, jelenleg alelnöke. Tagja a Nemzetközi Kereskedelmi Kamara (ICC) Vám és Kereskedelemtámogatási Bizottságának, egyúttal 2 éve a Magyar Kereskedelmi és Iparkamara ICC tagozatának azonos nevű munkacsoportját vezeti. Tagja továbbá a Nemzetközi Jogszerűséggel Foglalkozó Szakemberek Szövetségének (ICPA).

A program állami támogatás mellett valósul meg, a részvétel regisztrációhoz kötött. A jelentkezéseket beérkezési sorrendben tudják fogadni, korlátozott számban.
A regisztrációs díj visszaigazolás után átutalással fizetendő. A regisztráció elfogadásáról a jelentkezéskor megadott e-mail címen tájékoztatjuk. Felnőttképzési engedélyezés hatálya alatt folytatott képzés, ezért a részvétel feltétele felnőttképzési szerződés megkötése.
REGISZTRÁCIÓ

ILA Connect & Meet
2024-06-05 - 2024-06-07 | Berlin, Németország
Az ILA Berlin kétévente – legközelebb 2024. június 5-9. között – a németországi Berlinbe hozza a világ repülőgépiparát. Európa vezető repülőgépipari szakvására öt napra nemzetközi repülőgépipari központtá változtatja Berlint. Az ipar képviselői, a politikai döntéshozók, a fegyveres erők és a tudományos élet képviselői a #PioneeringAerospace mottó alatt gyűlnek össze, hogy megvitassák az aktuális kihívásokat és lehetőségeket. A világ minden tájáról érkező kiállítók a három fő téma köré csoportosítva mutatják be legújabb fejlesztéseiket, innovatív megoldásaikat és kutatási projektjeiket: Innováció, új technológiák és fenntarthatóság.
Fő témák:

Aviatika
Űr
Fejlett légi mobilitás
Ipari beszállítók
Európai projekt-együttműködés
Védelem és támogatás

További információ

Kamarai üzleti delegáció Lengyelországba, Poznanba támogatott részvételi lehetőséggel
2024-06-04 - 2024-06-07
A Magyar Kereskedelmi és Iparkamara (MKIK) Vállalkozásfejlesztési Projektjének keretében 2024. június 4-7. között támogatott részvételi lehetőséggel üzleti delegációt szervez Lengyelországba, Poznanba. Az exportőr kis- és középvállalkozások részvételét a Nemzetgazdasági Minisztérium támogatja költségvetési forrásból.

A kiutazás célja – az általános üzleti kapcsolatok fejlesztése mellett – a két ország vállalkozói közötti együttműködési lehetőségek feltérképezése, valamint a lengyel üzleti környezet bemutatása. A delegáció látogatást tesz az ITM Industry Europe nemzetközi ipari szakvásáron, valamint terveink között szerepel egy lengyel partnerszervezet meglátogatása is.
Miért érdemes részt venni?

ingyenes részvétel a szakmai és üzleti programokon,
tájékozódás Lengyelország üzleti környezetéről, a gazdasági együttműködési lehetőségekről,
tárgyalás potenciális üzleti partnerekkel,
vásárlátogatás az ITM Industry Europe nemzetközi ipari szakvásáron,
támogatott részvétel a megjelölt szektorokban tevékenykedő exportőr kis- és középvállalkozások számára:

szállástámogatás cégenként egy fő részére három éjszakára egyágyas szobában reggelivel,
kinti transzfer a szálláshely és a szakmai programok helyszínei között biztosítunk max. 2 fő számára cégenként.

Az ITM Industry Europe szakvásárról röviden
A 2024. június 4-7. között megrendezésre kerülő ITM Industry Europe az egyik legnagyobb és legjelentősebb ipari vásár Európában, amely az Ipar 4.0 irányvonalai szerint mutatja be a globális trendeket, a géptechnológiai innováció fő eredményeit.
A világszínvonalú kiállítók és szakemberek képviseltetik magukat a kiállításon az ipari automatizálás, a kohászat és a fémmegmunkálás, a modern gépgyártás és innovatív technológiák területeiről.
Kiemelt szektorok:

gépipar
autóipar
mezőgazdaság
élelmiszeripar
energiaipar
gyártás
fémipar
gyógyászat.

A delegációba a Lengyelország iránt érdeklődő, a fenti területeken tevékenykedő, exportorientált cégprofilú kis- és középvállalkozások jelentkezését várják.
Tervezett szakmai és üzleti programok

Tájékoztató rendezvény a lengyelországi gazdaságról és üzleti lehetőségekről.
Lengyelországi szakmai szervezetek látogatása, szakmai előadásokon való ingyenes részvétel.
Vásárlátogatás az ITM Industry Europe ipari szakvásáron.

A részletes szakmai programról a későbbiekben küldünk tájékoztatást. A szakmai programok nyelve az angol, magyar tolmácsolást nem biztosítanak.

Szervezők
A Magyar Kereskedelmi és Iparkamara (MKIK) együttműködve Magyarország Varsói Nagykövetségével.
A támogatott részvétel feltételei

magyarországi bejegyzésű kis- és középvállalkozás, mely a fent megjelölt szektorok valamelyikében tevékenykedik,
exportorientált cégprofil,
a delegált cégképviselő megfelelő szintű angol nyelvtudása,
érvényes kamarai regisztráció,
a jelentkezéshez és a részvételhez szükséges minden dokumentum hiánytalan, megfelelő minőségben történő kitöltése és visszaküldése a megjelölt határidőig: jelentkezési lap, angol nyelvű cégprofil, cégszerűen aláírt költségvállalási nyilatkozat,
a megjelölt szektorokban tevékenykedő vállalkozások esetében az MKIK fizeti egy fő számára a három éjszaka szállásköltségét (egyágyas szobában reggelivel a későbbiekben meghatározott szállodában) és a kinti transzfereket,
cégenként egy fő jelentkezését várjuk, de a szabad férőhelyek függvényében max. 2 fő részvétele lehetséges, a második résztvevőnek az MKIK csak a kinti transzferköltségeket fizeti,
a szállásköltség támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése.
a kinti transzferek csak abban az esetben biztosítottak, amennyiben a cégképviselő a későbbiekben meghatározott szállodában száll meg, valamint végig a csoporttal közlekedik a szakmai programokra. Egyéb esetben a közlekedés egyéni szervezésben történik.
az üzleti delegáció külföldi szakmai programjának gördülékeny lebonyolítása céljából a csoport tagjai a kinti helyszínek között együtt közlekednek és az MKIK által a későbbiekben meghatározott hotelben szállnak meg. Ezektől eltérő szolgáltatásokat is igénybe lehet venni, de ebben az esetben a résztvevő nem részesül a szállás- és transzferköltség támogatásában.

Felhívjuk figyelmüket, hogy a jelentkezők részvételéről a Nemzetgazdasági Minisztérium és a Magyar Kereskedelmi és Iparkamara dönt. Az MKIK írásban értesíti a döntésről a jelentkezőket.

Várható költségek

a repülőjegy, ill. egyéb kiutazási módok költségei,
a szakmai programon kívüli étkezések, transzferek, fakultatív programok,
a második céges résztvevő esetén szállásköltség két éjszakára egyágyas szobában reggelivel.

Költségvállalási nyilatkozat

A szállásköltség támogatásának feltétele a mellékelt költségvállalási nyilatkozat meghatározott határidőig történő cégszerű aláírása és visszaküldése.
Visszamondás esetén a cég köteles megtéríteni az előzetesen megrendelt szolgáltatás (szállás három éjszakára reggelivel) költségét az MKIK-nak.

Adatkezelés
A Magyar Kereskedelmi és Iparkamara (MKIK) által végzett, személyes adatokra vonatozó adatkezelés az MKIK Adatkezelési Tájékoztatójában meghatározottak és a hatályos jogszabályok szerint valósul meg. Az MKIK Adatkezelési Tájékoztatója az MKIK honlapján elérhető: www.mkik.hu.

Jelentkezési határidő: 2024. április 15.

Jelentkezés módja
Az alábbiakban felsorolt három melléklet együttes, határidőre történő megküldése a reok.miklos@mkik.hu e-mail címre:

jelentkezési lap – jelentkezőnként kell kitölteni
angol nyelvű cégprofil – cégenként kell kitölteni
költségvállalási nyilatkozat – cégenként kell kitölteni cégszerű aláírással

A mellékletek letölthetőek ezen a linken:
JELENTKEZÉS
A támogatással kiutazó résztvevők létszáma korlátozott, ezért a jelentkezéseket azok beérkezésének sorrendjében fogadják be.
Kérjük, hogy az üzleti delegációval kapcsolatos foglalásaikat csak azt követően véglegesítsék, hogy az MKIK elfogadta és visszaigazolta cégük részvételét.

További információ: Reök Miklós külpiaci koordinátor
E-mail: reok.miklos@mkik.hu
Telefon: +36 1 474 5117

Austrian Life Science Day 2024 - Nemzetközi üzletember találkozó
2024-06-04 | Graz, Graz, Ausztria
A 2. alkalommal megrendezésre kerülő Austrian Life Science Day – Osztrák Élettudományi Nap idén az „Egészségügyi adatok” témája köré épül.
A rendezvény remek lehetőséget biztosít arra, hogy betekintést nyerjen a vezető osztrák projektekbe, a nemzetközi legjobb gyakorlatokba és a jövőbeli lehetőségekbe.
A rendezvény során lehetőség nyílik személyes és online tárgyalások lebonyolítására is.
A részvétel előzetes regisztrációhoz kötött.
Regisztrálni ITT lehet.
Regisztrációs határidő: június 4.
További információ

Connect Day 2024
2024-06-04 | Bécs, Ausztria
2024. júniusában kerül megszervezésre a Connect Day 2024 rendezvénysorozat, melynek célja az innovatív ötletekkel, technológiákkal rendelkező startupok és az ilyen megoldásokat kereső vállalatok, kkv-k, valamint befektetők összekötése.
Kiknek a jelentkezését várják?

Vállalatok és kkv-k
Befektetők
Startupok
Ázsiai startupok a GIN goAustria programból
Nemzeti startup ökoszisztéma stakeholderek
Nemzeti vállalati hálózatok

A rendezvény angol nyelvű.
A rendezvényen történő részvétel díjmentes, de előzetes regisztrációhoz kötött.
Regisztrációra 2024. május 28-ig van lehetőség.
Regisztrálni ITT lehet.
A rendezvény hibrid módon kerül megrendezésre, az online találkozókra június 5-én kerül sor.
További információ

Az európai fenntarthatósági és klímacélok és az energiaközösségek szerepe
2024-05-30 15:30 - 18:00 | Pécsi Kereskedelmi Központ
Az eseményen a résztvevők megismerhetik az európai fenntarthatósági és klímacélok fontosságát, valamint az energiaközösségek szerepét ezek elérésében.

A Fit for 55 komoly vállalásokat tett és ezáltal azonnali cselekvésre hívja fel döntéshozókat és az EU polgárokat. De nemcsak ez, hanem az energiaellátás bizonytalansága, az energiaárak ingadozása is cselekvésre késztet minket. A cél eléréséhez csökkenteni kell az ÜHG kibocsátást és növelni kell az energiahatékonyságot. Az eszközök tárháza széles, kezdve az állami vagy önkormányzati szerepvállalástól, a lakóépületek energetikai fejlesztéséig. Bemutatjuk a leghatékonyabb lehetőségeket és tennivalókat, majd betekintést nyerhetünk az energiaközösségek működési elveibe és létrehozásába.
Előadó: Dr. Háber István energetikai szakértő, a műszaki tudományok habilitált doktora, a hidrogén technológiák szakértője a Renergy Consulting Kft. ügyvezető igazgatója.
A Renergy Consulting Kft-nek elvitathatatlan érdemei vannak a fosszilis energiahordozók megújuló energiákkal történő helyettesítése területén. Szolgáltatásai és kutatás-fejlesztési projektjei azt mutatják, hogy az iparágban maradandót tud alkotni, legyen szó mérnöki tevékenységekről, tervezésről és prototípusgyártásról, áramlástanról, fizikai szimulációkról vagy végeselemes számításokról. (https://renergy.hu)
Időpont: 2024. május 30. 15:30
Helyszín: Pécs-Baranyai Kereskedelmi és Iparkamara, 7625 Pécs, Majorossy I. u. 36.

A részvétel ingyenes, de regisztrációhoz kötött.
REGISZTRÁCIÓ

Textile Connect 2024
2024-05-29 - 2024-05-30 | Online
Az Enterprise Europe Network szervezésében idén is online formában kerül megrendezésre a textilipari nemzetközi üzletember találkozó.
A platform összeköti a textil- és lábbeliiparban működő gyártókat, tervezőket, szolgáltatókat és beszállítókat.
Miért érdemes részt venni?

Tárgyaljon elkötelezett potenciális üzleti partnerekkel.
Fejlessze üzleti hálózatát.
Ossza meg tapasztalatait nemzetközi üzleti partnerekkel.
Kövesse a piaci trendeket és ismerkedjen meg a technológiai innovációkkal.

A részvétel ingyenes.
Regisztráció
Regisztrációs határidő: május 30.
További információ

International Drone Show 2024 - B2B rendezvény
2024-05-29 | HCA Airport, Lufthavnvej 131., Odense N, 5270, Dánia
2024. május 29-én kerül megrendezésre Észak-Európa egyik legnagyobb drónrendezvénye, az International Drone Show 2024.
Az esemény lehetőséget nyújt az új dróntechnológiák működés közbeni megtapasztalására, új drónüzleti betekintést és új kutatási ismereteket szerezhet, valamint kapcsolatot teremthet a terület érdekelt feleivel. A rendezvény egyedülálló találkozóhelyet teremt a drónipar, a kutatók és a végfelhasználók számára, ahol megvitathatják a legújabb dróninnovációkat és felfedezhetik az új alkalmazási lehetőségeket.
A Nemzetközi Drónkiállítás részeként az Enterprise Europe Network B2B partnerkereső eseményt szervez, amely a 2024-es International Drone Show programjának integrált részeként kerül megrendezésre. A B2B partnerkereső esemény egyedülálló lehetőséget biztosít új üzleti kapcsolatok kialakítására és új kapcsolatok kiépítésére a drónok fejlett és gyorsan növekvő iparágában és területén.
A partnerkereső platform az International Drone Show 2024 minden résztvevőjének lehetőséget kínál arra, hogy előre lefoglalt 1:1 találkozókon keresztül kapcsolatba lépjen potenciális üzleti partnerekkel vagy projekt-együttműködési partnerekkel.
A partnerkereső eseményre 2024. május 29-én kerül sor az odensei HCA repülőtéren. A partnerkereső rendezvény két ülésszakon keresztül zajlik majd. Az 1. ülésre ebéd előtt, 10-12 óra között, a 2. ülésre pedig ebéd után, 13-15 óra között kerül sor.
A partnerkereső eseményen való részvételhez az International Drone Show 2024-re szóló belépőjegy szükséges, a partnerkereső esemény pedig minden jegytulajdonos számára ingyenesen vehető igénybe.
INTERNATIONAL DRONE SHOW 2024 JEGYVÁSÁRLÁS
Az 5 legfontosabb célkitűzés, hogy a tartózkodás sikeres legyen:

Találkozzon partnerekkel és ügyfelekkel
Fedezzen fel új termékeket és szolgáltatásokat
Készítsen elő vásárlásokat vagy projekteket
Találkozzon új beszállítókkal
Szerezzen információt a legújabb trendekről

További információ és regisztráció a B2B-re.

Minőségi projektmenedzsment – jól menedzselt minőség
2024-05-28 14:00 - 16:00 | Pécsi Kereskedelmi Központ
Minőségkultúra fejlesztése témában rendezi meg a Kamarai Minőségügyi Klub a következő eseményét. Milyen a sikeres minőségkultúra-fejlesztési projekt? Béda Károly (MAVASZK) felvezetésével ez alkalommal a CAADEX Kft. minőségi kultúrájába, működésébe nyer betekintést a résztvevő.

Dátum: 2024. május 28. (kedd)
Időpont: 14-16 óra
Helyszín: PBKIK székháza (7625 Pécs, Majorossy Imre u. 36.)
Miről lesz szó?
Az elmélet és a gyakorlat működését mutatja be Béda Károly és Szanyi Gábor, a Caadex Kft. cég ügyvezetője egy beszélgetés keretében.

Melyek az alapfeltételei egy sikeres projektnek?
Milyen szakaszokból épül fel, hol vannak a választóvonalak?
Milyen problémák merülnek fel, azokat hogyan lehet orvosolni?

Az esemény nem előadás jellegű, alkalom nyílik a résztvevők közötti benchmarkingra.
A részvétel díjmentes, de rendezett kamarai regisztrációhoz és előzetes jelentkezéshez kötött!
Jelentkezés:
A klubrendezvények rendszeres látogatói részéről egyszerű e-mailes visszajelzés elegendő.
Jelentkezési határidő: 2024. május 23. csütörtök nap vége.
Az új jelentkezőket kérjük a jelentkezési lap kitöltésére – ehhez kérjük, KATTINTSANAK IDE!
További információ:

Császár Gergely (csaszar.gergely@pbkik.hu)
Piacsek László (piacsek.laszlo@pbkik.hu)

* * *
Szakmai együttműködő partnerek:

CERT TANÚSÍTÓ ZRT.
MAVASZK Kft.

A rendezvényt a vállalkozások nemzetközi sikereit elősegítő Enterprise Europe Network támogatja.

IOT Solutions 2024 - Hibrid üzletember találkozó
2024-05-28 - 2024-05-30 | Online
Az IOT Solutions esemény egyedülálló találkozási lehetőséget biztosít az ipar 4.0 technológiákkal kapcsolatos potenciális partnerekkel.
A kongresszus Barcelonában gyűjti össze az iparban alkalmazott Internet of Things megoldásokat: gyártás, egészségügy, energia, közlekedés és még sok mást!
A találkozók személyes és online formában is megtartásra kerülnek:

Személyes találkozók:
május 21-21.: IOT találkozók
május 23.: félvezetőipar találkozói
Online találkozók: május 28-30.

Az eseményen való részvétel ingyenes, de előzetes regisztrációhoz kötött.
Regisztrálni ITT lehet.
Regisztrációs határidő: május 14.
További információ

London-Dublin Smart City Road Show 2024
2024-05-28 - 2024-05-30 | London UK, Egyesült Királyság
2024. május 28-30-án London-Dublin smart city road show 2024 üzleti delegációs útra kerül sor.
Program:
MÁJUS 28. KEDD – LONDON BUSINESS TRIP
08.30 – 09.45: Networking reggeli
09.45 – 10.10: Kumin Ferenc nagykövet úr köszöntése és a Hungarian-British Business Alliance bemutatása
10.10 – 10.30: Az Egyesült Királyság üzleti környezetének bemutatása
10.30 – 10.50: Nagyvállalati tapasztalatmegosztás zöld energia és smart city témakörben
10.50 – 11.15: Céges bemutatkozó előadások – 7 magyar és brit cég prezentációja
11.15 – 11.45: Networking kávészünet
11.45 – 12.25: Panelbeszélgetés (zöld energia és smart city témakörben)
12.25 – 12.45: Brit smart city területen elért jó gyakorlatok bemutatása
13.00 – 14.30: Ebédszünet és networking
14.30 – 15.50: Céges bemutatkozó előadások folytatása és kérdés-felelet
15.50 – 16.00: Piacralépés az Egyesült Királyságban panelbeszélgetés
19.55 – 21.20: Utazás London Getwick repülőteréről Dublinba a Ryanair FR121 járatával
MÁJUS 29. SZERDA – DUBLIN TECH SUMMIT KIÁLLÍTÁS ÉS NAGYKÖVETSÉGI FOGADÁS
08:15 – 09:45: Írországi piacismereti előadás és vállalati konzultáció a Magyar Nagykövetségen
10.00 – 16.30: Dublin Tech Summit Expo meglátogatása (fakultatív)
17.00 – 20:10: Üzleti Networking est a Magyar Nagykövetségen

Regisztráció a követségi fogadás rendezvényre
Dr. Bánhegyi Gergely nagykövet Úr köszöntése
Az Enterprise Ireland köszöntése és bemutatkozása
Pitch-Session – a magyar cégek bemutatkozása
Üzleti fogadással egybekötött networking etap
Záró gondolatok

MÁJUS 30. CSÜTÖRTÖK – DUBLINI ÖNKORMÁNYZAT ÉS MICROSOFT KÖZPONT
09.00 – 10.30: Dublini Önkormányzat – Smart Dublin koncepció megismerése
11.30 – 13.00: Microsoft központ meglátogatása
16.30: Indulás a repülőtérre
19.30: Indulás Budapestre a Ryanair FR 1023 számú járatával
Az Egyesült Királyságba belépni csak érvényes útlevéllel lehetséges.
Az Ír Köztársaság területére belépni csak érvényes személyi igazolvánnyal vagy útlevéllel lehet.
A szakmai rendezvényen való részvétel díjmentes, az egyéb személyes kiadások önköltségesek.
REGISZTRÁCIÓ az üzleti fórumra
Az üzleti fórum részletes programterve ITT olvasható.
További információ:
Horváth Zsolt
Enterprise Europe Network Vezető tanácsadó
Nemzetközi Üzletfejlesztési Osztály
+36 (20) 422 5877
horvath.zsolt@hepa.hu
1027 Budapest, Kacsa utca 15-23.

Speed-Match 2024 - Nemzetközi üzletember találkozó – online
2024-05-28 - 2024-05-29 | Online
A Speed-Match 2024 nemzetközi üzletember találkozó 2024. május 28-29-én kerül megrendezésre. A rendezvény a légi közlekedésre, a vasúti és az autóipari ágazatra összpontosít majd együttesen.
Cél, hogy az ezeken a területeken tevékenykedő vállalatok kapcsolatokat alakítsanak ki és bővítsék üzleti hálózataikat. A rendezvény egyedülálló lehetőséget biztosít a nagyvállalatoknak, kkv-knak, kamaráknak, klasztereknek, befektetőknek, közintézményeknek és szövetségeknek, hogy előre lefoglalt személyes találkozón keresztül üzleti és technológiai partnerségeket kössenek.
Fókuszban:

Légiközlekedési ágazat: Hajtóműalkatrészek gyártása, szerkezeti alkatrészek, lemezalakítás, szerszámgyártás, precíziós esztergálás, kábel- és kábelkötegek, speciális eljárások, felületkezelés, összeszerelés, integrálás stb.
Vasúti ipar: Mozdony-, vagon- és alkatrészgyártás, fülke, forgóváz, dízelmotor, fékrendszer gyártása, jelzőrendszeri megoldások, elektromos rendszerek és kábelezés, pontos öntés, precíziós megmunkálás, összeszerelés, festés, bevonat stb.
Autóipari beszállítóipar: Tehergépkocsik, könnyű haszongépjárművek, hajtásláncok, motorok és motoralkatrészek, tengelykarosszériák, tűzoltójárművek, mentőjárművek, autóemelők, jármű ajtózárrendszerek, pótkocsik, tálcák, ülésrendszerek, felnik, vezetőfülkék, alvázak, tengelyek és autóalkatrészek gyártása stb.

A regisztráció díjmentes.
Regisztrálni IDE kattintva lehet.
További információ

Felfedezés, hálózatosodás, kilövés avagy az innovációs bajnokká válás útja - innovációs pop-up konferencia
2024-05-27 13:30 - 18:00
A Magyar Innovációs Szövetség (MISZ) újraszervezett régiós működése keretében először tart innovációs pop-up konferenciát a Dél-Dunántúlon, melyre sok szeretettel meghívunk.
A rendezvény célja az egymástól történő tanulás, az innovációs kihívások és lehetőségek megismerése, valamint az innovációs együttműködések és az innovációs kultúra fejlesztése. Szakmai programunk keretében az innovációs bajnokká válás útját járjuk végig az innovációs támogatásoktól kezdve, a hazai és nemzetközi hálózatosodáson át egészen a tőzsdére lépésig.
A 2024. május 27-én 13:30-kor kezdődő rendezvényünk helyszíne a Magnus Aircraft inspiratív gyára lesz, aminek megtekintésére is lehetőségünk adódik majd. (Pécs-Pogány, Repülőtér u. 1.)
A konferencián történő részvétel ingyenes, ugyanakkor lehetőség van a MISZ által szervezett Országos Tudományos és Innovációs Olimpia (https://otio.hu/) támogatására. Regisztrálni és támogatást felajánlani az alábbi linken lehetséges: MISZ Innovációs pop-up konferencia regisztráció (google.com).
Program:
13:30-14:00 Érkezés, regisztráció
14:00-14:10 Köszöntő: Boros László (vezérigazgató, Magnus Aircraft)
Megnyitó: Kristóf Péter (régiós igazgató, Magyar Innovációs Szövetség)
14:15-14:35 Bódis László (innovációért felelős helyettes államtitkár, Kulturális és Innovációs Minisztérium; vezérigazgató, Nemzeti Innovációs Ügynökség Zrt.): Innováció: a magyar gazdaság versenyképességének kulcsa
14:35-14:55 Greinstetter Balázs (gazdaságfejlesztési programok végrehajtásáért felelős
helyettes államtitkár, Közigazgatási és Területfejlesztési Minisztérium): Az innovációs források és a klaszterek szerepe a gazdaságfejlesztés eszköztárában
14:55-15:15 Végh Richárd (vezérigazgató, Budapesti Értéktőzsde): Innováció = Egyenes út a tőzsdére?
15:15-15:45 Kávészünet
15:45-16:45 Dél-dunántúli innovációs bajnokok kerekasztala: Egyed Linda (ügyvezető, Fino- Food Kft.),
dr. Szabóné dr. Benyeda Zsófia (ügyvezető, Prophyl Kft.), Móricz László (ügyvezető, HC Linear Kft.), Szekeres Viktor (az igazgatóság elnöke, Gloster Nyrt.) Moderátor: Kristóf Péter (régiós igazgató, Magyar Innovációs Szövetség)
17:00-18:00 Magnus Aircraft gyár megtekintése, kötetlen networking
További információ: Kristóf Péter, MISZ régiós igazgató, kristof.peter@frazir.com, +36.20.4916.607

VIII Solar Energy Hybrid Business Mixer – nemzetközi üzletember találkozó
2024-05-27 - 2024-05-29 | Online
Az Enterprise Europe Network társszervezésében a PV 2024 kongresszuson a Lengyel Fotovoltaikai Szövetség által szervezett eseményre kerül sor május 27-29. között, Varsóban.
A lengyelországi fotovoltaikus ipar dinamikus fejlődése, a gyorsan változó üzleti modellek és azok feltételei megkövetelik a piaci változások folyamatos nyomon követését. Az iparági találkozók rengeteg ismeretet és üzleti kapcsolatot jelentenek, és egyben a piac megfigyelésének is kiváló eszközei.
Az üléseket vegyes modellben – online és a helyszínen – tartják.
Időpont:

május 27. – személyes részvétellel
május 28. – online részvétellel
május 29. – online részvétellel

A részvétel ingyenes, de előzetes regisztrációhoz kötött.
Regisztrálni ITT lehet.
További információ

Velünk a vállalkozásodért - amit a jövőről tudni érdemes
2024-05-21 14:00 - 18:00 | Pécsi Kereskedelmi Központ
Az elmúlt évek nehéz eseményei meghatározó változásokat idéztek elő a gazdaság működésében. Főként a KKV szektor szereplői esetében múlik sok azon, hogy megismerve a gyengeségeket és veszélyeket, megfelelő folyamatok mentén előnnyé tudják-e kovácsolni azokat.

Az új kihívások olyan vállalkozói kört követelnek, amely ellenálló, rugalmas, nyitott az újdonságokra és alkalmazkodik a változó kihívásokhoz.
Célunk, hogy az eddiginél is szorosabb együttműködésbe lépjünk a cégekkel, szerves részét képezzük mindennapi tevékenységüknek támogató szerepkörben. E cél elérése érdekében lépünk fel közösen partnereinkkel a 10 állomásos vállalkozásfejlesztési konferencia megszervezésével.
Kiemelt témák:
Innováció
Pályázati támogatások
Széchenyi Kártya Program
Az MI szerepe a kkv-k hatékonyságnövelésében
ESG: kulcs a versenyelőnyhöz
Vállalkozói tréning
Tanuljunk, fejlődjünk és készüljünk fel együtt a jövő kihívásaira!
A rendezvényen való részvétel ingyenes, azonban a korlátozott férőhely miatt előzetes regisztrációhoz kötött.
Jelentkezési határidő: 2024. május 16.
Program
Időpont: 2024. május 21. 14:00
Helyszín: Pécs-Baranyai Kereskedelmi és Iparkamara (7625 Pécs, Majorossy Imre utca 36.)

14:00 – 14:05 – Köszöntő
Dr. Síkfői Tamás, elnök, Pécs-Baranyai Kereskedelmi és Iparkamara
14:05 – 14:10 – Köszöntő
Dr. Horváth Zoltán, főispán, Baranya Megyei Kormányhivatal
14:10 – 14:25 – Nyitóelőadás
Dr. Parragh László, elnök, Magyar Kereskedelmi és Iparkamara
14:25 – 14:40 – Az állam, mint stratégiai befektető
Fábián Gergely, iparpolitikáért és technológiáért felelős államtitkár, Nemzetgazdasági Minisztérium
14:40 – 15:00 – KI MIT TUD? – döntéshozói kerekasztal beszélgetés
Dunai Péter, főtitkár, Magyar Kereskedelmi és Iparkamara
Barabás Tamás, társelnök, Vállalkozók és Munkáltatók Országos Szövetsége
Tüske Attila, vállalkozásfejlesztési osztályvezető, MGFÜ Közhasznú Nonprofit Kft.
Szelényi Viktor, üzletfejlesztési igazgató, Garantiqa Hitelgarancia Zrt.
15:00 – 15:15 – Alap a növekedéshez – Széchenyi Kártya Program
Krisán László, vezérigazgató, KAVOSZ Zrt.
15:15 – 15:25 – Út a fenntarthatóságig
Dr. Tóth Róbert Phd., vezérigazgató, KAVOSZ E-Green Zrt.
15:25 – 15:45 – ESG: kulcs a versenyelőnyhöz– kerekasztal beszélgetés
Erdélyi Dániel, ESG főosztályvezető, Szabályozott Tevékenységek Felügyeleti Hatósága
Timku Szabolcs, ügyvezető igazgató, Proworx Digital Ltd.
Lukács Ákos, partner, klímaváltozási és fenntarthatósági szolgáltatások, Ernst & Young Magyarország
15:45 – 15:55 – Kávészünet
15:55 – 16:30 – Hogyan nyerd meg az ügyfeleket 1 perc alatt?
Németh Zoltán, ügyvezető igazgató, DRPREZI Tanácsadó Kft.
16:30 – 16:40 – Innováció. Már nálad is jelen van…
MKIK Innovációs Kollégium
16:40 – 17:20 – Kutatások a Mesterséges Intelligencia Nemzeti Laboratóriumban és azok gyakorlati alkalmazási lehetőségei
Érdi-Krausz Gábor, Neumann Nonprofit Közhasznú Kft.
– Az MI Ma – trendek és munkaerőpiaci kihívások
Dr. Gulyás László, Neumann Nonprofit Közhasznú Kft.
17:20 – Networking és állófogadás
A szervezők a program változtatásának jogát fenntartják!
REGISZTRÁCIÓ
További információ
